Nagu selgub statistikast, oli kolm päeva enne saatuslikku vihmasadu, ehk reedel, 7. jaanuaril tamm 106 % ulatuses vett täis. Lahtiseletatult: linna veetagavara hoidla oli 100 % täis (ca 1.15 miljonit megaliitrit) ja kuue protsendiliselt oli täidet võimaliku suurvee jaoks tühjana hoitav ruum. Järgmisel päeval lasti tammist jõkke, Brisbane´i suunas minema 100 000 ning ülejärgmisel päeval 116 000 megaliitrit vett.  Taustaks: 1 megaliiter (ML) on 1 miljon liitrit ja mahuliselt täidab see ära 50 m pika, 20 m laia ja 1 meeter sügava ujumisbasseini.